CELEX: 62017TN0281
Language: fi
Date: 2017-05-10 00:00:00
Title: Asia T-281/17: Kanne 10.5.2017 – European Dynamics Luxembourg and Evropaïki Dynamiki v. komissio

14.8.2017   
            
            
               FI
            
            
               Euroopan unionin virallinen lehti
            
            
               C 269/27
            
         Kanne 10.5.2017 – European Dynamics Luxembourg and Evropaïki Dynamiki v. komissio
   (Asia T-281/17)
   (2017/C 269/39)
   Oikeudenkäyntikieli: englanti
   
      Asianosaiset
   
   
      Kantajat: European Dynamics Luxembourg SA (Luxemburg, Luxemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat M. Sfyri ja C-N. Dede)
   
      Vastaaja: Euroopan komissio
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               kumoaa vastaajan tekemän päätöksen, joka koskee rajoitetun hankintamenettelyn (viite EuropeAid/138143/DH/SER/AL) vaihetta kaksi, joka on annettu kantajille tiedoksi 6.3.2017 päivätyllä kirjeellä, jolla heitä informoitiin, ettei heidän tarjouksensa ole menestynyt, ja että sopimus annettiin toiselle tarjoajalle
            
         
               —
            
            
               velvoittaa vastaajan maksamaan kantajille 240 000 euroa vahingonkorvausta menetetystä tilaisuudesta saada hankintasopimus
            
         
               —
            
            
               velvoittaa vastaajan maksamaan kantajille 40 000 euroa varoittavia vahingonkorvauksia
            
         
               —
            
            
               velvoittaa vastaajan korvaamaan kantajien oikeudenkäyntikulut ja muut tähän kanteeseen liittyvät kulut ja kustannukset, vaikka esillä oleva kanne hylättäisiin.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1.
            
            
               Ensimmäinen kanneperuste koskee sitä, että vastaaja rikkoi julkisia hankintoja koskevaa unionin oikeutta, loukkasi avoimuuden ja yhdenvertaisen kohtelun periaatteita ja rikkoi varainhoitoasetuksen säännöksiä, kun se ei antanut kantajille tiedoksi tehtyä päätöstä samaan aikaan, kun se antoi sen tiedoksi muille tarjoajille, ja kun se ei suostunut noudattamaan odotusaikaa.
            
         
               2.
            
            
               Toinen kanneperuste koskee sitä, että vastaaja muutti tarjouseritelmän mukaisia valintaperusteita muutamaa päivää ennen määräajan tarjousten jättämiselle umpeutumista esittämällä uusia ehtoja. Toimimalla näin vastaaja rikkoi varainhoitoasetuksen 112 artiklaa, koska muutokset tarjouseritelmään ilmenivät yhteydenotoissa hankintamenettelyn ja erityisesti tarjoajille toimitetuissa selvennyksissä.
            
         
               3.
            
            
               Kolmannessa valitusperusteessaan kantajat väittävät, että vastaaja teki useita ilmeisiä arviointivirheitä, jotka on kuvailtu kantajille tiedoksi annetussa arviointiraportin koosteissa ja vastaaja esitti uusia ja tuntemattomia kriteerejä tarjousten arviointivaiheessa.